b'\n_START_ARTICLE_\nCanyon de Chelly\n_START_PARAGRAPH_\nCanyon de Chelly (udtales "d\'shay") ligger i Navajo-reservatet i Apache County i delstaten Arizona, USA._NEWLINE_Canyon de Chelly arvede det pseudo-spanske navn i fors\xc3\xb8g p\xc3\xa5 at efterligne Navajo-ordet "tsegi", som betyder "rock canyon" (sten canyon). Faktisk er der flere canyoner her i omr\xc3\xa5det: Black Rock Canyon, Canyon del Muerto, Mon Canyon, men den l\xc3\xa6ngste er "Canyon del Muerto" (D\xc3\xb8dens canyon) som er n\xc3\xa6sten liges\xc3\xa5 lang som Canyon de Chelly, som er 43 km lang._NEWLINE_Det dybeste sted er 310 meter, og mange af canyonens sider ser ud til at v\xc3\xa6re sk\xc3\xa5ret af en 186 m. lang kniv. En fascinerende skabelse er Spider Rock, en negllignende sandstensmonolit, som skyder 248 m. op af canyonens bund._NEWLINE_Mennesker har boet i Canyon de Chelly i over 2000 \xc3\xa5r og Anasazi-folket har efterladt omkring 400 ruiner lige fra primitive lerhuse til konstruktioner af treetagers h\xc3\xb8jt murede huse fra omkring \xc3\xa5ret 1284. De har efterladt tusindvis af tegninger p\xc3\xa5 canyonens v\xc3\xa6gge og da deres Navajo efterf\xc3\xb8lgere begyndte at bos\xc3\xa6tte sig i canyonen i midten af 1700 tallet, kunne de l\xc3\xa6se deres historie. Canyon de Chelly blev nationalt monument i 1931, selvom Navajo-indianere, som stadigv\xc3\xa6k driver landbrug i canyonens bund, ikke tillader adgang til st\xc3\xb8rstedelen af den.'